133

Um 129. gr. Ákvæðið varðar meginreglur um upplýsingagjöf innan EES og innleiðir 1. undirgrein 2. mgr. 102. gr. UCITS, sbr. lið 33) a) í 11. gr. Omnibus I, 4. mgr. 102. gr. og 1. mgr. 104. gr. a UCITS, sbr. lið 18) í 1. gr. UCITS V. 1. mgr. kveður á um að um upplýsingagjöf innlendra aðila, þ.e. rekstrarfélags og Fjármála- eftirlits, bæði til ESMA, Eftirlitsstofnunar EFTA og lögbærra yfirvalda annarra EES-ríkja á grundvelli frumvarps þessa, fari samkvæmt ákvæðum laga um evrópskt eftirlitskerfi á fjár- málamarkaði og laga um opinbert eftirlit með fjármálastarfsemi, eftir því sem við á. Þannig er t.d. kveðið á um upplýsingagjöf Fjármálaeftirlitsins og einkaaðila til evrópskra eftirlitsstofn- ana og stofnana innan EES í 5. og 6. gr. laga um evrópskt eftirlitskerfi á fjármálamarkaði, nr. 24/2017, og þagnarskyldu og samskipti Fjármálaeftirlitsins við önnur eftirlitsstjórnvöld í 13. og 14. gr. laga um opinbert eftirlit með fjármálastarfsemi, nr. 87/1998. Þá er kveðið á um þagnarskyldu í 41. gr. laga um Seðlabanka Íslands, nr. 92/2019. 1. - 3. mgr. og 5. mgr. 102. gr., 1., 2. og 4. mgr. 103. gr. og 104. gr. UCITS eru innleiddar með framangreindum ákvæðum. 2. mgr. felur í sér innleiðingu á 1. undirgrein 2. mgr. 102. gr. UCITS, sbr. lið 33)a) í 11. gr. Omnibus I, eins og hún var aðlöguð við upptöku í EES-samninginn með ákvörðun sam- eiginlegu EES-nefndarinnar nr. 92/2018 frá 27. apríl 2018. Í ákvæðinu er kveðið á um þagnar- skyldu vegna upplýsingaskipta milli eftirlitsstjórnvalda á grundvelli laga þessara. Ákvæðið er til fyllingar 13. gr. laga um opinbert eftirlit með fjármálastarfsemi og 41. gr. laga um Seðla- banka Íslands. 3. mgr. innleiðir 1. mgr. 104. gr. a UCITS, sbr. lið 18) í 1. gr. UCITS V. Í ákvæði UCITS er vísað til tilskipunar Evrópuþingsins og ráðsins 95/46/EB sem var felld úr gildi með reglugerð Evrópuþingsins og ráðsins (ESB) 2016/679 frá 27. apríl 2016 umvernd einstaklinga í tengslum við vinnslu persónuupplýsinga og um frjálsa miðlun slíkra upplýsinga og niðurfell- ingu tilskipunar Evrópuþingsins og ráðsins 95/46/EB (almenna persónuverndarreglugerðin, GDPR). Sú reglugerð hefur verið innleidd í íslenskan rétt með lögum um persónuvernd og vinnslu persónuupplýsinga, nr. 90/2018. Öll upplýsingaskipti eða sendingar upplýsinga frá ESMA skulu vera í samræmi við þá tilskipun og reglur um miðlun persónuupplýsinga sem mælt er fyrir um í reglugerð Evrópuþingsins og ráðsins (EB) nr. 45/2001 frá 18. desember 2000 um vernd einstaklinga í tengslum við vinnslu persónuupplýsinga. Því er réttarverndin ekki lakari í upplýsingaskiptum við hinar evrópsku stofnanir en gildir hér á landi. 4. mgr. felur í sér innleiðingu á 4. mgr. 102. gr. UCITS og er þar kveðið á um hvernig Fjármálaeftirlitinu er heimilt að nýta upplýsingar sem háðar eru þagnarskyldu samkvæmt UCITS-tilskipuninni. Í 105. gr. UCITS, sbr. lið 35) í 11. gr. Omnibus I, er framkvæmdastjórninni fengin heimild til setningar framkvæmdareglugerða sem setja má á grundvelli tæknistaðla sem þróaðir yrðu af ESMAvegna upplýsingaskipta á milli stofnana. Ráðherra hefur sett reglugerð nr. 984/2013, um gildistöku reglugerðar framkvæmdastjórnarinnar nr. 584/2010 um framkvæmd tilskipunar Evrópuþingsins og ráðsins 2009/65/EB að því er varðar snið og inntak staðlaðrar tilkynningar og staðfestingar á verðbréfasjóði, notkun rafrænna samskipta milli lögbærra yfirvalda vegna tilkynninga og verklagsreglur vegna sannprófunar á staðnum og rannsókna sem og upplýs- ingaskipti milli lögbærra yfirvalda.

Um 130. gr. Ákvæðið innleiðir 4. mgr. 99. gr. UCITS, sbr. lið 16) í 1. gr. UCITS V, og 6. og 7. mgr. 101. gr. UCITS.